2.1. Kunden opretter en sag via oprettelsesformular på Tilgodehavende.dk. I tilfælde hvor en Kunde har flere sager som ønskes oprettet, kan Kunden – efter aftale med Tilgodehavende – fremsende oplysningerne via e-mail.
2.2. Kravet i sagen skal være baseret på manglende betaling af faktura, dom, gældsbrev mv. Støttes kravet på andet end en faktura, gældsbrev eller dom kan Tilgodehavende afvise sagen.
2.3. Kunden skal ved indsendelse af sagen oplyse hvorvidt Skyldner har fremkommet med indsigelser til Kundens krav. Såfremt indsigelser forefindes, skal disse oplyses i sin helhed ved indsendelsen af sagen. Manglende oplysning herom vil blive betragtet som misligholdelse af nærværende vilkår og sagen afsluttes efter pkt. 5.5.
2.4. Tilgodehavende forbeholder sig retten til at afvise en sag, såfremt hvis Tilgodehavende vurderer at sagen ej egner sig til udenretlig inkassobehandling. Tilgodehavende forbeholder sig tillige retten til at afvise sager vedr. udeblivelsesgebyrer, sager relateret til lejeforhold samt øvrige sager, som Tilgodehavende ikke ønsker at føre.
2.5. Kunden bekræfter ved indsendelsen af sagen, at Skyldner var over 18 år på tidspunktet hvor betalingsforpligtelsen opstod.
2.6. Kunden bekræfter ved indsendelsen af sagen, at Skyldner ej er under konkurs, rekonstruktion, gældssanering eller død.
2.7. Kunden bekræfter ved indsendelsen af sagen, at oplysningerne på både Skyldner og Kunden er korrekte, og at alle oplysninger på Kunden holdes ajourført.
2.8. Kontaktpersonen hos Kunden som indsender sagen til Tilgodehavende, indestår personligt for at have fornøden fuldmagt til dette og/eller være tegningsberettiget på vegne af Kunden.
2.9. Kunden bekræfter ved indsendelse af sagen at fodringen eksisterer og er retskraftig samt at Kunden ejer fordringen.
2.10. Hvis Kunden i sine rykkerskrivelser har tillagt gebyrer eller rente i uoverensstemmelse med loven, fjerner Tilgodehavende inddrivelsen af disse fra sagen, , og evt. tilretter dem i det omfang det er muligt. Tilgodehavende forbeholder sig tillige retten til at afvise sager vedr. udeblivelsesgebyrer, sager relateret til lejeforhold samt øvrige sager, som Tilgodehavende ikke ønsker at føre.